R O M Â N I A
JUDEŢUL SIBIU

CONSILIUL LOCAL AL COMUNEI ORLAT

Comuna Orlat , str. Avram Iancu , nr. 202 , tel/fax 0269/571104 , 0269/571455

H O T Ă R Â R E A 
Nr. 33/2021
privind aprobarea modificării traseului reţelelor la obiectivul de investiţii  ,,Extinderea şi modernizarea sistemelor de alimentare cu apă şi canalizare menajeră în localitatea Orlat, Comuna Orlat, judeţul Sibiu’’ 
           Consiliul Local al Comunei Orlat , Judeţul Sibiu , întrunit în şedinţă ordinară la data de 27.05.2021, 

            În aplicarea art. 196 alin. 1 lit. a  din O.U.G. nr. 57/2019 privind Codul administrativ ,
                       Ţinând seama de  prevederile Hotărârii Consiliului Local al comunei Orlat nr.  50 / 2020

privind aprobarea modificării traseului reţelelor la obiectivul de investiţii  ,,Extinderea şi modernizarea sistemelor de alimentare cu apă şi canalizare menajeră în localitatea Orlat, Comuna Orlat, judeţul Sibiu’’ şi de memoriul tehnic justificativ întocmit de SC ALLPLAN  PROIECT SRL, 

                       Luând act de referatul de aprobare la proiectul de hotărâre iniţiat de către primarul Comunei Orlat prin care acesta propune aprobarea modificării traseului reţelelor la obiectivul de investiţii  ,,Extinderea şi modernizarea sistemelor de alimentare cu apă şi canalizare menajeră în localitatea Orlat, Comuna Orlat, judeţul Sibiu’’ precum şi pe cele ale raportului de specialitate întocmit în acest sens, 


    Având în vedere Hotărârea Consiliului Local al Comunei Orlat nr. 65/2016 privind implementarea proiectului ,,Extinderea şi modernizarea sistemelor de alimentare cu apă şi canalizare menajeră în localitatea Orlat, Comuna Orlat, judeţul Sibiu’’  
                      Luând în considerare Programul Naţional pentru Dezvoltare rurală 2014-2020 submăsura 7.2,

                      Ţinând seama de prevederile art. 4 şi art. 5 din H.G. nr. 1262/2009 pentru aprobarea Normelor metodologice de aplicare a Ordonanţei de urgenţă a Guvernului nr. 79/2009 privind reglementarea unor măsuri pentru stimularea absorbţiei fondurilor alocate prin Programul Naţional de Dezvoltare Rurală pentru renovarea şi dezvoltarea spaţiului rural prin creşterea calităţii vieţii şi diversificării economiei în zonele rurale,

 
Luând în considerare dispoziţiile art. 2 alin. 1 lit. a din Ordonanţa nr. 9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, 
                Ţinând seama de prevederile
art. 59 alin. 1 şi 2 din Legea 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

          

Având avizul comisiilor de specialitate constituite la nivelul autoritatii deliberative din Comuna Orlat , 

                       Având în vedere prevederile art. 129 alin. 2 lit. b şi alin. 4 lit. b , art. 133 alin.1 , art. 139 alin. 1 din O.U.G. nr. 57/2019 privind Codul administrativ, 
H O T Ă R Ă Ş T E : 
Art . 1  : 
Se aprobă modificarea traseului reţelelor la obiectivul de investiţii ,,Extinderea şi modernizarea sistemelor de alimentare cu apă şi canalizare menajeră în localitatea Orlat , Comuna Orlat , judeţul Sibiu’’ conform Memoriului tehnic justificativ, întocmit de S.C. ALLPLAN PROIECT S.R.L. care constituie anexa la prezenta hotărâre şi se anexează la aceasta.
Art.2 :         Începând cu data prezentei, se abrogă prevederile H.C.L. Orlat nr. 50/2020, având acelaşi obiect de reglementare . 
Art . 3( 1 ) :
Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunoştinta prin grija secretarului general al comunei Orlat .
          ( 2 ) : 
Se încredinţează primarul Comunei Orlat şi Compartimentul Contabilitate cu ducerea la îndeplinire a dispoziţiilor prezentei hotărâri.
Adoptată la Orlat , data : 27 mai 2021

PREŞEDINTE DE ŞEDINŢĂ , 

CONSILIER:
OLARIU CONSTANTIN ALEXANDRU
CONTRASEMNEAZĂ , 

SECRETAR GENERAL COMUNA ORLAT , 

VULEA MONICA – ELENA

	TOTAL CONSILIERI 
	13

	PREZENŢI
	13

	PENTRU
	13

	ÎMPOTRIVĂ 
	0

	ABŢINERI
	0


7EX:  1 EX DOSAR ŞEDINŢĂ
          1 EX INSTITUŢIA PREFECTULUI  

          1 EX PRIMAR

          1 EX DOSAR HCL 

          1 EX DOSAR PROIECT

          1 EX AFIR 

          1 EX CONTABILITATE    
Anexa la HCL nr. 33/2021

MEMORIU TEHNIC JUSTIFICATIV
PENTRU INVESTIŢIA

EXTINDEREA ŞI MODERNIZAREA SISTEMELOR DE ALIMENTARE CU APĂ ŞI CANALIZARE MENAJERĂ IN LOCALITATEA ORLAT, COMUNA ORLAT, JUDEŢUL SIBIU
1.DATE GENERALE
1.1 DENUMIREA INVESTITIEI:
„EXTINDEREA ŞI MODERNIZAREA SISTEMELOR DE ALIMENTARE CU APĂ ŞI CANALIZARE MENAJERĂ IN LOCALITATEA ORLAT, COMUNA ORLAT, JUDEŢUL SIBIU”

1.2 AMPLASAMENTUL INVESTITIEI: 
Localitatea Orlat, Comuna Orlat, Judeţul Sibiu

1.3 TITULARUL  ŞI BENEFICIARUL INVESTITIEI:
COMUNA ORLAT

Adresa:
Piaţa Avram Iancu, nr. 202, localitatea Orlat, comuna Orlat, judeţul Sibiu
Telefon:
0269/571.104

Fax:
0269/571.455

E-mail:
primariaorlat@yahoo.com
1.4 ELABORATORUL PROIECTULUI :
S.C. ALLPLAN PROIECT S.R.L.
Adresa sediu principal:
B-dul. Mamaia nr. 171, bis, Et 2, Constanţa

Telefon/Fax:


0241 520 228

E-mail:



office@allplan.ro 

Adresa sediu secundar:
Calea Dumbrăvii, nr. 36, Et 1, Sibiu

Telefon/Fax:


0269 238 227

E-mail:



office.sb@allplan.ro
2.DESCRIEREA GENERALĂ A LUCRĂRILOR AVUTE IN VEDERE PENTRU ÎMBUNĂTĂŢIREA LUCRĂRILOR AFLATE ÎN EXECUŢIE
Documentaţia de faţă cuprinde descrierea lucrărilor necesare a fi executate in vederea îmbunătăţirii lucrărilor aflate în execuţie la obiectivul: „EXTINDEREA ŞI MODERNIZAREA SISTEMELOR DE ALIMENTARE CU APĂ ŞI CANALIZARE MENAJERĂ IN LOCALITATEA ORLAT, COMUNA ORLAT, JUDEŢUL SIBIU”.

Prin implementarea modificărilor se doreşte îmbunătăţirea sistemelor de alimentare cu apă şi canalizare menajeră din localitatea Orlat şi corelarea lucrărilor aflate în curs de execuţie pe reţele de apă şi canalizare menajeră cu lucrările de drumuri aflate de asemenea în curs de execuţie.

Întrucât la începerea lucrărilor de execuţie pe reţelele de alimentare cu apă şi canalizare menajeră s-a constatat că au fost executate după proiectare anumite porţiuni, se doreşte relocarea acestora pe zone neprevăzute în proiectul iniţial ce aparţin tot de străzile propuse pentru extindere şi care urmează să fie asfaltate în proiectul de modernizare a reţelei de străzi din localitate.

De asemenea, de la faza de proiectare şi până la faza de execuţie a lucrărilor de extindere la reţelele de alimentare cu apă şi canalizare menajeră au fost executate extinderi de reţele fără a fi prevăzute cu cămine de branşament sau de racord pentru consumatorii existenţi sau viitori. Tot în această perioadă au apărut lotizări şi construcţii noi care necesită de asemenea racordarea la reţelele de utilităţi înainte de începerea lucrărilor de modernizare străzi pentru a fi evitate spargerile ulterioare ale suprafeţelor asfaltate.

Pentru o bună corelare a lucrărilor de extindere reţele de alimentare cu apă şi canalizare menajeră cu lucrările de drumuri şi alimentare cu gaze naturale aflate de asemenea în execuţie în localitate, se propune translatarea reţelelor de pe tronsoanele existente realizate după execuţia proiectului iniţial pe zonele care necesită acest lucru şi se vor asigura branşamente de apă şi racorduri de canalizare menajeră tuturor consumatorilor prezenţi şi viitori pe zonele respective.

A. SISTEM DE ALIMENTARE CU APĂ

Având în vedere cele de mai sus, pentru extinderea reţelelor de alimentare cu apă, se propun următoarele modificări faţă de soluţia tehnică din proiectul iniţial:

1. Ca urmare a recomandărilor producătorului de fitinguri de electrofuziune privind siguranţa execuţiei branşamentului de apă, a dus la înlocuirea materialului conductelor pentru distribuţia apei ce urmează să fie montate, a fitingurilor şi pieselor de branşare electrosudabile din  PEID PE100 PN6 în PEID PE100 PN10 .

2. Pentru diminuarea timpului de execuţie şi eliminarea perioadelor necesare blocării zonei de amplasare pentru realizarea etapelor de turnare monolit pentru căminele de vane propuse în proiect, se va opta pentru realizarea căminelor de vane din elemente prefabricate din beton cu aceleaşi dimensiuni astfel încât să permită montajul armăturilor conform proiect.

3. Ca urmare a stabilirii în teren a poziţiei căminelor de branşament, se vor folosi pentru acestea capace necarosabile clasa B125 întrucât urmează să fi montate în afara spaţiilor carosabile.

4. Întrucât lucrările de execuţie la modernizarea reţelei de străzi din localitate se află în desfăşurare şi cuprind străzile afectate de extinderea reţelei de alimentare cu apă, refacerea suprafeţelor afectate de săpături în vederea pozării conductelor de alimentare cu apă (reţea distribuţie, branşamente individuale şi hidranţi) nu se va realiza conform proiectului iniţial. Refacerile pentru extinderile de reţea de alimentare cu apă executate se vor realiza cu strat de balast indiferent de structura rutieră tip întâlnită înainte de începerea lucrărilor de execuţie, atât pentru reţelele de distribuţie cât şi pentru branşamente individuale executate şi hidranţi.

5. La execuţia lucrărilor de săpătură în vederea realizării prizei de apă brută s-a semnalat existenţa în amplasament a unor filoane de material stâncos dur ce fac imposibilă amplasarea elementelor componente ale prizei de apă la cota proiectată fără un volum suplimentar de săpătură şi dislocare stâncă. De asemenea, ca urmare a săpăturilor efectuate au apărut şi surpări ale drumului forestier de acces. Pentru soluţionarea problemelor apărute în execuţie a fost necesară suplimentarea cantităţilor de săpătură în material stâncos şi a cantităţilor de lucrările comune ce derivă din această suplimentare, precum şi refacerea drumului forestier de acces şi asigurarea stabilităţii acestuia prin umplutură şi lucrări de amenajare.

6. În vederea montării pe poziţie a celor două filtre multimedia de 40mc/h fiecare cu menţinerea în funcţiune a componentelor existente ale staţiei de tratare, se va realiza un gol de acces în peretele lateral stânga al staţiei cu dimensiunile H X l = 2,70 m X 2,30 m. După montarea filtrelor în poziţia dorită pentru golul practicat în peretele lateral al staţiei se va realiza o uşă dublă de exterior cu un ochi fix şi un ochi mobil batant din tâmplărie PVC culoare albă dimensiuni H X l = 2,62 m X 2,18 m. La partea superioară a fost prevăzut un luminator cu geam dublu termoizolant.

7. Pentru corelarea modului de intrare în staţia de tratare a celor două surse de apă brută – Sursa A – apă brută din priza de apă propusă în proiectul iniţial de modernizare, Sursa B – apă brută preluată din conducta de aducţiune a municipiului Sibiu (proiect nou), sunt necesare ajustări atât privind echiparea celor două aducţiuni, cât şi a conductei de descărcare iniţiale a cărui diametru se modifică din PEID DN160 în PVC DN 250 pornind din căminul de golire până la pârâul Orlăţel. Astfel, funcţie de noua filozofie de control a staţiei de tratare ce integrează cele două surse, pe conducta de aducţiune din priza de apă propusă se renunţă la vana cuţit Dn150 de pe golire şi vana sertar automată Dn150 de pe aducţiune. Vana sertar automată de pe aducţiune va fi înlocuită cu vană fluture automată Dn150, iar pe golire se va monta o vană fluture automată Dn150. Se vor suplimenta fitingurile necesare pentru montarea acestora şi toate fitingurile necesare pentru integrarea Sursei B de apă brută astfel încât funcţionarea staţiei de tratare să fie continuă.
8. Întrucât tronsonul cuprins între drumul judeţean DJ106D (spre Poplaca) şi căminul de vane CV3 propus prin proiect a fost realizat după proiectului tehnic iniţial pentru alimentarea zonei respective, se va realiza astfel o economie de 252 ml conductă pentru distribuţie a apei din PEID Dn110 mm şi un cămin de vane ce se vor materializa în reţea de canalizare menajeră.

9. Zona de capăt strada Nouă necesită extinderea reţelei de distribuţie pentru corelarea cu lucrările de modernizare a străzilor pentru a fi evitate spargeri de suprafeţe carosabile şi pietonale în vederea extinderilor ulterioare, motiv pentru care se va prelungi reţeaua de alimentare cu apă astfel încât să alimenteze zona şi se suplimentează numărul de branşamente individuale fiind astfel asigurată branşarea fiecărui lot în parte nou apărut înainte de începerea lucrărilor de modernizare drumuri aflate la faza de execuţie pe zona respectivă. Extinderea reţelei de alimentare cu apă se va realiza cu conductă de PEID DN 90 mm  până la reţeaua existentă în zonă. Este necesară prelungirea reţelei de alimentare cu apă cu conductă PEID DN 90 mm în lungime L= 46 ml. 

10. Pentru legătura la reţeaua de distribuţie existentă pe strada Gării se va prelungi reţeaua propusă cu 1 m conducta de polietilenă de înaltă densitate PEID Dn90 mm.

11. Deoarece pe partea dreaptă a drumului judeţean DJ106D în sensul de mers Orlat – Poplaca există parţial reţea de distribuţie apă pentru alimentarea construcţiilor nou apărute cu legătură în conducta existentă de PEID Dn110mm la intersecţia cu DJ 106J, se va translata reţeaua propusă în proiectul tehnic iniţial spre limita de UAT – 188 m fără legătură la existent şi se va realiza subtraversarea drumului judeţean pentru legătură la reţeaua propusă pe partea stângă – 8 m. Pentru partea stângă a străzii se va realiza lungimea prevăzută în proiectul iniţial – 270m cu legătură la reţeaua localităţii. Se vor executa branşamente prin poziţionarea de cămine de branşament în zona verde sau zona de acces la proprietăţi. Se va suplimenta numărul acestora cu 12 bucăţi. Economia de 326 m reţea de distribuţie apă rezultată pe străzile Nouă şi Poplăcii se va materializa în reţea de canalizare menajeră pe zonele de capăt ale străzilor prevăzute în proiectul iniţial care necesită prelungiri în vederea corelării cu lucrările de modernizare a străzilor din localitate sau pentru preluarea proprietăţilor nou apărute.

12. Pentru corelarea lucrărilor de extindere la reţeaua de alimentare cu apă cu proiectul de modernizare a străzilor din localitate, pe următoarele străzi se vor monta cămine de apometru pe reţea de distribuţie existentă: strada Gării – turn apă (+1 bucată), strada Nouă - capăt (+2 bucăţi). Precizăm că străzile amintite mai sus sunt incluse atât în proiectul de extindere reţea de canalizare menajeră, cât şi în proiectul de modernizare reţea de străzi şi prin montarea căminului de apometru se completează sistemul de asigurare al utilităţilor de apă şi canalizare menajeră şi se evită spargerea ulterioară a tramei stradale în curs de execuţie în vederea pozării lor.

Astfel, pentru extindere reţea de alimentare cu apă vom avea următoarele modificări conform tabelului de mai jos:

	Denumire
	Proiect iniţial
	Modificări propuse
	Economie faţă de proiect iniţial
	Suplimentar faţă de proiect iniţial

	Reţea de distribuţie Dn110 [m]
	2090
	1764
	326
	

	Reţea de distribuţie Dn90 [m]
	165
	212
	
	47

	Cămine de vane [buc]
	5
	4
	1
	

	Branşamente

individuale [buc]
	115
	130
	
	15


B. SISTEM DE CANALIZARE MENAJERĂ

Pentru extinderea reţelelor de canalizare menajeră se propun următoarele modificări faţă de soluţia tehnică din proiectul iniţial:

1. Se va înlocui forma circulară a ramelor capacelor căminelor de canalizare propusă prin proiect cu formă pătrată în vederea diminuării timpului de realizare a acestora. De asemenea, pentru montajul acestora in zone carosabile şi pietonale execuţia va presupune gardă aferentă stratului de uzură, iar pentru montajul acestora in zone verzi execuţia lor se poate realiza fără gardă.

2. Ca urmare a stabilirii poziţiilor căminelor de racord în urma vizitei în teren, pentru acestea se dispune folosirea capacelor necarosabile cu clasa de rezistenţă B125 întrucât montajul acestora se va realiza in afara spaţiilor carosabile.

3. Întrucât lucrările de execuţie la modernizarea reţelei de străzi din localitate se află în desfăşurare şi cuprind străzile afectate de extinderea reţelei de canalizare menajeră, refacerea suprafeţelor afectate de săpături în vederea pozării conductelor de canalizare menajeră (reţea canalizare, racorduri individuale si conductă refulare) nu se va realiza conform proiectului iniţial. Refacerile pentru extinderile de reţea de canalizare menajeră executate se vor realiza cu strat de balast indiferent de structura rutieră tip întâlnită înainte de începerea lucrărilor de execuţie, atât pentru colectoarele menajere stradale cât şi pentru racordurile individuale executate.

4. Deoarece la realizarea sondajelor în teren pentru stabilirea poziţiei exacte de branşare a conductei de alimentare cu apă potabilă staţie de epurare a rezultat o diferenţă faţă de punctul de branşare specificat în proiect, s-a suplimentat lungimea branşamentului de la 204m conform proiect iniţial la 320 m.

5. Datorită precipitaţiilor îndelungate din perioada de execuţie a lucrărilor de rezistenţă la staţia de epurare a fost necesară menţinerea schelelor pe poziţii până la posibilitatea realizării în totalitate a structurii având ca rezultat suplimentarea orelor necesare.

6. Întrucât strada Câmpşorului – zona de capăt are în dezvoltare unităţii turistice ce necesită racordare la reţeaua de canalizare locală se va prelungi reţeaua de canalizare propusă prin proiect cu 103 m conductă de PVC DN250 şi se va monta 1 cămin de vizitare stradal din beton prefabricat DN1000mm.

7. Pe strada Gării-fundătură este necesară preluarea consumatorilor noi, ca urmare se va prelungi reţeaua de canalizare menajeră cu 200 m de conductă de PVC Dn250mm şi se vor monta 6 cămine de vizitare Dn1000 mm din beton. Realizarea tronsonului face posibilă descărcarea  conductei de refulare cu Dn110mm a staţiei de pompare SP3 în primul cămin menajer propus al acestuia. Din cei 200 m de reţea realizaţi 150 m şi 5 cămine de vizitare sunt pe domeniul public al comunei Orlat, iar 50 m şi 1 cămin de vizitare pe domeniul privat al Comunei Orlat.

8. Pe strada Gării zona de amplasare a staţiei de pompare SPAU3 datorită densităţii conductelor aferente turnului de apă CFR prezente în zonă la realizarea sondajelor pentru poziţionarea staţiei de pompare conform proiect, a fost necesară relocarea acesteia şi poziţionarea dincolo de turnul de apă prin prelungirea reţelei de canalizare cu 41 m de conductă de PVC Dn250mm şi montarea a 6 cămine de vizitare Dn1000 mm din beton prefabricat.

9. Pe strada Nouă, ca urmare a apariţiei de noi terenuri de construcţii în urma lotizărilor, s-a realizat extinderea reţelei de canalizare menajeră în vederea asigurării utilităţilor şi de asemenea s-a realizat corelarea cu lucrările de modernizare străzi aflate în desfăşurare astfel încât să fie evitate în viitor spargeri de suprafeţe carosabile şi pietonale.

10. Pe strada Fabricii diferenţa de racordare la reţeaua locală faţă de proiectul iniţial a fost folosită la prelungirea reţelei pe fundătura străzii. Pentru fundătură a fost necesară montarea unui cămin de vizitare din beton DN1000.

11. Pe strada Poieniţei s-a prelungit zona de capăt cu 16 m conductă PVC DN250 mm şi a fost montat 1 cămin de vizitare DN1000 mm suplimentar.

12. Pe strada Lungă se prelungeşte reţeaua de canalizare cu 5 m conductă de PVC DN 250 mm datorită diferenţei de poziţie la racordarea în reţeaua existentă a localităţii.

13. Pe strada Mică întrucât există reţea de canalizare executată după proiectul tehnic de extindere, nu se vor monta 7 cămine de vizitare DN1000 mm şi 142 m conductă de PVC DN 250 mm.

14. Pe strada Piscului nu se montează 2 cămine de vizitare din beton DN1000 mm şi 12 m conductă PVC DN250 mm.

10. Pe strada Poplăcii întrucât pe partea dreaptă în sensul de mers Orlat – Poplaca există reţea de canalizare parţial, se va translata reţeaua propusă în proiectul tehnic iniţial spre limita de UAT – 188 m fără legătură la existent şi se va realiza subtraversarea drumului judeţean pentru legătură la reţeaua de canalizare propusă pe partea stângă – 8 m.

Pentru partea stângă se va realiza lungimea de reţea de canalizare prevăzută în proiectul iniţial – 296 m cu legătură la reţeaua localităţii. Se vor executa racorduri prin poziţionarea de cămine de racord în zona verde sau zona de acces la proprietăţi.

15. Pe strada Morii nu se montează 4 cămine de vizitare din beton Dn1000 mm şi 125 ml de conductă PVC Dn250mm.

Din economia rezultată pe străzile Fabricii, Mică, Piscului, Poplăcii şi Morii se vor realiza lucrări acolo unde sunt necesare pe străzile Câmpşorului, Gării, Poieniţei, Nouă, Lungă şi Cristianului. Toate străzile amintite mai sus fac parte din proiectului iniţial.

Astfel, pentru extindere reţea de canalizare menajeră vom avea următoarele modificări conform tabelului de mai jos:

	Denumire
	Proiect iniţial
	Modificări propuse
	Economie faţă de proiect iniţial
	Suplimentar faţă de proiectul iniţial

	Reţea de canalizare [m]
	4104
	4201
	
	97

	Cămine de vizitare [buc]
	126
	129
	
	3

	Racorduri individuale [buc]
	220
	209
	11
	


Întocmit

S.C. ALLPLAN PROIECT S.R.L.

